

ສາທາລະນະ​ລັດ ປະຊາທິປະ​ໄຕ ປະຊາຊົນ​ລາວ

ສັນຕິພາບ ​ເອກະລາດ ປະຊາທິປະ​ໄຕ ​ເອກະ​ພາບ ວັດທະນະ​ຖາວອນ

\*\*\*\*\*\*\*\*\*\*\*\*\*\*\*\*\*\*\*\*

ຮ່າງ​ທີ 1

**ບົດສໍາ​ຫລວດ​ການ​ນໍາ​ພາ​ລວມ**

ຂອງ​ໜ່ວຍພັກສະຫະພັນ​ແມ່ຍິງ​ແຂວງ

\*\*\*\*\*\*\*\*\*\*\*\*\*\*\*\*

**ຮຽນ :** ຄະນະປະທານ​ກອງ​ປະຊຸມ​ທີ່​ເຄົາລົບ ​ແລະ​ນັບຖື

**ຮຽນ :** ບັນດາ​ສະຫາຍຜູ້ແທນຖືກເຊີນທີ່ນັບຖື,

* ບັນດາສະຫາຍຜູ້​ແທນ​ສົມບູນ ​ທີ່​ນັບຖື ​ແລະ​ຮັກແພງ​ທັງຫລາຍ.

​ໂດຍ​ປະຕິບັດ​ຕາມ​ກົດ​ລະບຽບ​ຂອງ​ພັກ​ປະຊາຊົນ​ປະຕິວັດ​ລາວ ສະ​ໄໝ​ທີ IX ທີ່​ລະບຸ​ໄວ້​ໃນ​ໝວດ​ທີ V ມາດຕາ 24 ສະ​ໄໝ​ກອງ​ປະຊຸມ​ໃຫຍ່​ໜ່ວຍ​ພັກ 3 ປີ​ຕໍ່​ຄັ້ງ.

ຄະນະ​ໜ່ວຍ​ພັກ​ສະຫະພັນ​ແມ່ຍິງ​ແຂວງ ຊຸດ​ທີ VII ຊຶ່ງ​ໄດ້​ຮັບ​ການ​ແຕ່ງ​ຕັ້ງ​ຈາກ​ຄະນະ​ປະ​ຈໍາ​ພັກ​ແຂວງ​ໃນ​ວັນ​ທີ 22 ມີນາ 2010 ; ມາ​ຮອດ​ປະຈຸ​ບັນ​ກໍ່​ຄົບ​ກໍານົດ​ດໍາ​ເນີນ​ກອງ​ປະຊຸມ​ໃຫຍ່​ໜ່ວຍ​ພັກ​ຂອງ​ຕົນ​ແລ້ວ. ສະ​ນັ້ນ ຂ້າພະ​ເຈົ້າ​ໃນ​ນາມ​ຕາງໜ້າ​ໃຫ້​ແກ່​ຄະນະ​ໜ່ວຍ​ພັກ​ຂໍອະນຸຍາດ​ລາຍ​ງານການສັງ​ເກດ​ຕີ​ລາຄາ​ສະພາບເຄ່ືອນ​ໄຫວ​ວຽກ​ງານ​​ຂອງ​ໜ່ວຍ​ພັກ​ໄລຍະ​ຜ່ານ​ມາດ່ັງ​ນີ້:

1. **ສະພາບຈຸດ​ພິ​ເສດ​ຂອງ​ໜ່ວຍ​ພັກ:**

ໜ່ວຍ​ພັກ​ສະຫະພັນ​ແມ່ຍິງ​ແຂວງ ​ເປັນ​ໜ່ວຍ​ພັກ​ເອກະລາດ ມີ​ຖານະ​ເທົ່າ​ທຽມ​ກັບ​ໜ່ວຍ​ພັກ​ອອ້ມ ຂ້າງ​ແຂວງ ​ເຄື່ອນ​ໄຫວ​ພາຍ​ໃຕ້​ການ​ຊີ້​ນໍາໆ​ພາ​​ຂອງອົງ​ຄະນະ​ພັກ​ແຂວງ, ດ້ານ​ວິຊາ​ສະ​ເພາະ​ຂຶ້ນ​ກັບ​ສູນ​ກາງ​ສະຫະພັນ​ແມ່ຍິງ​ລາວ. ມີ​ທ່ີ​ຕັ້ງ​ຢູ່​ບ້ານ ໝື່ນ​ນາ ​ເມືອງ ​ແລະ​ແຂວງ ຫລວງ​ພະ​ບາງ, ມີ​ພາລະ​ບົດບາດ​ເປັນ​ເສນາ​ທິການ​ໃຫ້​ແກ່​ຄະນະ​ພັກ​ແຂວງ​ ​ໃນ​ການຊີ້​ນໍາໆ​ພາ​ອົງການ​ຈັດ​ຕັ້ງ​ມະຫາຊົນ ​ແລະ​ຂະ​ແໜງ​ການ​ທີ່​ຂຶ້ນ​ກັບ​ສະຫະພັນ​ແມ່ຍິງ​ແຂວງຄື: ຂະ​ແໜງ ຫອ້ງການ ​ແລະ​ພົວພັນ​ຮ່ວມ​ມື​ກັບ​ຕ່າງປະ​ເທດ, ຂະ​ແໜງ ປົກ​ປອງ, ​ໃຫ້​ຄໍາ​ປຶກສາ, ຈັດ​ຕັ້ງ ​ແລະ​ກວດກາ, ຂະ​ແໜງ ​ໂຄສະນາ​ອົບຮົມ, ວັດທະນະ​ທໍາ ​ແລະ​ຂ່າວສານ, ຂະ​ແໜງ ພັດທະນາ ​ແລະວິຊາ​ຊີບ.

ຄະນະໜ່ວຍ​ພັກທີ່​ຖືກ​ເລືອກ​ຕັ້ງ​ໃນ​ກອງ​ປະຊຸມ​ໃຫຍ່​ໜ່ວຍ​ພັກ ຄັ້ງ​ທີ VII ມີ 3 ສະຫາຍ, ຫລັງ​ຈາກ​ນັ້ນ​ຍົກຍ້າຍ​ໄປ​ຢູ່​ເມືອງ ປາກ​ແຊງ 1 ສະຫາຍ, ມາ​ຮອດ​ປະຈຸບັນ​ຄະນະ​ໜ່ວຍ​ພັກ​ມີ 2 ສະຫາຍ ​ເປັນ​ຍິງ​ທັງ​ໝົດ.

ສະມາຊິກ​ພັກ​ທັງ​ໝົດ​ມີ 18 ສະຫາຍ ເປັນຍິງທັງໝົດ ແລະເປັນສະມາຊິກ​ພັກ​ສົມບູນທຸກສະຫາຍ, ​ເຜົ່າ​ລາວ 16 ສະຫາຍ, ກຶມ​ມຸ 1 ສະຫາຍ, ມົ້ງ 1 ສະຫາຍ.

* ລະດັບ​ການ​ສຶກສາ: ຊັ້ນ​ປະຖົມ 1 ສະຫາຍ, ມໍ ຕົ້ນ 3 ສະຫາຍ, ມໍ ປາຍ 14 ສະຫາຍ;
* ຊັ້ນ - ວິຊາ​ສະ​ເພາະ: ບໍ່​ມີຊັ້ນ 1 ສະຫາຍ, ຊັ້ນ​ຕົ້ນ 2 ສະຫາຍ, ຊັ້ນ​ກາງ 3 ສະຫາຍ, ຊັ້ນ​ສູງ 7 ສະຫາຍ, ປະຣິນຍາ​ຕີ 5 ສະຫາຍ.
* ລະດັບ​ທິດ​ສະ​ດີ: ບໍ່​ໄດ້​ຜ່ານ 11 ສະຫາຍ, ບໍາລຸງ 2 ສະຫາຍ, ຊັ້ນກາງ 2 ສະຫາຍ, ຊັ້ນ​ສູງ 2 ສະຫາຍ, ປະຣິນຍາ​ຕີ 1 ສະຫາຍ.
* ອາຍຸ​ກະສຽນຕໍ່າ​ສຸດ 30 ປີ; ອາຍຸ​ສູງ​ສຸດ 57 ປີ; ອາຍຸ​ສະ​ເລ່ຽ 42 ປີ.
* ອາຍຸ​ພັກ ຕໍ່າ​ສຸດ 2 ປີ, ສູງ​ສຸດ 24 ປີ, ອາຍຸ​ພັກ​ສະ​ເລ່ຽ 11 ປີ.

1. **​ເນື້ອ​ໃນ​ສໍາ​ຫລວດ​ການ​ນໍາພາ​ລວມຂອງ​ໜ່ວຍ​ພັກມີ​ຄື :**
2. ***ການ​ນໍາພາ​ຄົ້ນຄວ້າ ​ເຊື່ອມ​ຊຶມ ​ແລະ​ຈັດ​ຕັ້ງ​ຜັນ​ຂະຫຍາຍ​ມະຕິ​ກອງ​ປະຊຸມ​ໃຫຍ່​ຄະນະ​ພັກ​ຂັ້ນ​ເທິງ ​ແລະ​ກອງ​ປະຊຸມ​ໃຫຍ່​ຂັ້ນ​ຕົນ​ເອງ:***

°È¾­´¾ຄະນະÎÈ¸¨²ñ¡²¸¡À»ö¾Ä©Éຕັ້ງໜ້າ​ຄົ້ນຄວ້າ ​ເຊືອ່ມຊຶມ​ບັນດາ​ເອກະສານ​ແນວທາງ ນະ​ໂຍບາຍ​ຂອງ​ພັກ​, ມະຕິ​ IX ຂອງ​ພັກ, ມະຕິ​ກອງ​ປະຊຸມ​ໃຫຍ່​ອົງຄະ​ນະ​ພັກ​ແຂວງ, ມະຕິ​ກອງ​ປະຊຸມ​ໃຫຍ່​ຂອງ​ໜ່ວຍ​ພັກ ພອ້ມທັງ​​ເຜີຍ​ແຜ່​ໃຫ້​ສະມາຊິ​ກພັກ, ພະນັກງານ-ລັດຖະກອນ​ທີ່​ຂຶ້ນ​ກັບ​ຄວາມ​ຮັບຜິດຊອບ​ຂອງຕົນ ພອ້ມທັງ​ຈັດ​ຕັ້ງ​ປະຕິບັດ​ເຂົ້າສູ່ວຽກງານຕົວຈິງ.

ຜ່ານ​ການຈັດ​ຕັ້ງ​ປະຕິບັດ​ໄດ້​ເຮັດ​ໃຫ້​ສະມາຊິກ​ພັກ, ພະນັກງານ-ລັດຖະກອນມີ​ຄວາມ​ຕື່ນ​ຕົວ​ເປັນ​ເອກະ​ພາບ​ປະຕິບັດ​ຕາມ​ແນວທາງ, ນະ​ໂຍບາຍ​ຂອງ​ພັກ, ຍົກ​ສູງ​ຄວາມ​ຮັບຜິດຊອບ​ຕໍ່ໜ້າ​ທ່ີ​ການ​ເມືອງ​ທີ່​ໄດ້​ຮັບ​ມອບ​ໝາຍ ​ເຮັດ​ໃຫ້​ປະສິດທິ​ຜົນ​ຂອງ​ວຽກງານ​ດີ​ຂຶ້ນ​ເປັນ​ກ້າວໆ.

1. ***ການ​ນໍາພາ​ຈັດ​ຕັ້ງ​ປະຕິບັດ​ມະຕິ​ຄໍາ​ສັງ ​ແລະ​ຂໍ້​ກໍານົດ​ຕ່າງໆ​ຂອງ​ຄະນະ​ພັກ​ຂັ້ນ​ເທິງ ​ແລະ​ບັນດາ​ມະຕິ​ຄໍາ​ສັ່ງ​ຂອງ​ໜ່ວຍ​ພັກ:***

​​ ຄະ​ນະໜ່ວຍ​ພັກ​ໄດ້​ນໍາພາຈັດ​ຕັ້ງ​ຜັນ​ຂະຫຍາຍ​ເນື້ອ​ໃນ​ 4 ບຸກທະລຸ​ຂອງ​ພັກ ​ໂດຍ​ສຸມ​ໃສ່​ນໍາພາ​ຈັດ​ຕັ້ງ​ປະຕິບັດຂະບວນ​ແຂ່ງຂັນ 3 ດີ ຕິດ​ພັນ​ກັບ​ຂະ​ບວນ​ແຂ່ງຂັນ​ຮັກ​ຊາດ ​ແລະ​ພັດທະນາ, ຕິດ​ພັນກັບ​ວຽກງານ 3 ສ້າງ ​ແລະຖື​ເອົາ​ເປັນ​ໄມ້​ຫລາ​ວັດ​ແທກ​ຄຸນ​ນະພາ​ບຂອງ​ການຈັດ​ຕັ້ງ​ສະຫະພັນ​ແມ່ຍິງ, ສະມາຊິກ​ສະຫະພັນ​ແມ່ຍິງ. ຢູ່ກົມ​ກອງ, ​ຂະ​ແໜງ​ການທີ່​ໜ່ວຍ​ພັກ​ຄຸ້ມ​ຄອງ​ກໍ່​ໄດ້​ເອົາ​ໃຈ​ໃສ່​ນໍາພາ​ເຄື​ອ່ນ​ໄຫວ​ຮ່ວມ​ຊີວິດ​. ນໍາພາ​ຫັນ​ເອົາ​ມະຕິກ​ອງປະຊຸມ​ໃຫຍ່​ຂອງ​ໜ່ວຍ​ພັກ​ມາ​ເປັນ​ແຜນການ​ອັນ​ລະອຽດ​ຂອງຂະແໜງການ, ອົງການຈັດຕັ້ງມະຫາຊົນ ພອ້ມທັງ​ແບ່ງ​ຄວາມ​ຮັບຜິດຊອບ​ໃຫ້​ສະມາຊິກ​ແຕ່​ລະສະ​ຫາຍ​ນໍາພາຢ່າງ​ຈະ​ແຈ້ງ, ມີ​ການຕິດຕາມ, ກວດກາ,​ສະຫລຸບ​ຕີ​ລາຄາ, ປະ​ເມີນ​ຜົນ​ເປັນ​ປົກກະຕິ. ນອກຈາກນັ້ນຍັງໄດ້ອອກຂໍ້ກໍານົດລະບຽບການສະເພາະຂອງກົມກອງ ໂດຍອີງໃສ່ລະບຽບກົດໝາຍ ແລະນິຕິກໍາທີ່ຂັ້ນເທິງວາງອອກ ຈາກນັ້ນ ຈຶ່ງເຮັດໃຫ້ການນໍາພາ, ຄຸ້ມຄອງສະມາຊິກພັກ, ພະນັກງານ - ລັດຖະກອນມີຄວາມເປັນລະບຽບຮຽບຮອ້ຍ. ປະຈຸບັນໜ່ວຍພັກຊິີ້ນໍາໆພາພະນັກງານ - ລັດຖະກອນ​ທັງ​ໝົດ 33 ສະຫາຍ ພວມຮຽນຕໍ່ທິດສະດີຊັ້ນສູງ 1 ສະຫາຍ, ຍິງ 32 ສະຫາຍ, ຊາຍ 1 ສະຫາຍ; ​ເຜົ່າ​ລາວ 26 ສະຫາຍ, ກຶມ​ມຸ 3 ສະຫາຍ, ມົ້ງ 4 ສະຫາຍ, ​​ເປັນ​ລັດຖະກອນ 30 ສະຫາຍ, ຍິງ 29 ສະຫາຍ , ຊາຍ 1 ສະຫາຍ, ​ອາສາ​ສະມັກ 3 ສະຫາຍ.

1. ***ການ​ນໍາພາ​ວຽກງານ​ ປັບປຸງ​ກົງຈັກ​ກການຈັດ​ຕັ້ງ​ໃນ​ລະບົບ​ການ​ເມືອງ ​ແລະ​ຜົນ​ໄດ້​ຮັບ:***

ຄະນະໜ່ວຍພັກພວກຂ້າພະເຈົ້າໄດ້ຕັ້ງໜ້ານໍາພາປັບປຸງແບບແຜນ​ການ​ຊີ້​ນໍາໆ​ພາຈຶ່ງ​ໄດ້ເຮັດ​ໃຫ້​ໜ່ວຍ​ພັກ​ມີ​ຄວາມ​ເຂັ້ມ​ແຂງ​ຂຶ້ນ ພາຍ​ໃນ​ພັກ​ມີ​ຄວາມ​ເປັນ​ເອກະ​ພາບ, ສະມາຊິກ​ພັກ​ໄດ້​ຍົກ​ສູງ​ສະຕິ​ຕໍ່​ການຈັດ​ຕັ້ງ​ຂອງ​ພັກ, ຊຸກຍູ້ອົງການ​​ຈັດ​ຕັ້ງ​ມະຫາຊົນ​​ເຄື່ອນ​ໄຫວ​ຕາມ​ພາລະ​ບົດບາດ ​ສະຫະພັນ​ແມ່ຍິງ​​ຂັ້ນຮາກ​ຖານ​ບ້ານ​ກໍ່ໄດ້​ຮັບ​ການ​ປັບປຸງໃຫ້ໜັກແໜ້ນເຂັ້ມແຂງ; ສະມາຊິກ​ສະຫະພັນ​ແມ່ຍິງ, ​ແມ່ຍິງ​ບັນດາ​ເຜົ່າ​ມີ​ຄວາມ​ຕື່ນ​ຕົວ​, ມີ​ຫົວຄິດ​ປະດິດ​ສ້າງ, ພັດທະນາ​ຄວາມ​ຮູ້, ຄວາ​ມສາມາດ, ພັດທະນາຊີວິດການເປັນຢູ່, ກ້າ​ປະກອບ​ຄໍາ​ຄິດ​ຄໍາ​ເຫັນ ​​ເຮັດ​ໃຫ້​ເພດ​ຍິງ​ກາຍ​ເປັນ​ກໍາລັງ​ທີ່​ສໍາຄັນ​ໃນ​ການ​ປະກອບສ່ວນ​ເຂົ້າ​ໃນ​ວຽກ​ງານ​ພັດທະນາ​ເສດຖະກິດ-ສັງຄົມ​, ຊຶ່ງ​ສະ​ແດງ​ອອກ: ໜ່ວຍພັກສະຫະພັນແມ່ຍິງແຂວງນໍາພາອົງການຈັດຕັ້ງມະຫາຊົນໂດຍກົງມີ:

* ສະມາຊິກ​ສະຫະພັນ​ແມ່ຍິງ 31 ສະຫາຍ, ປະ​ເພດ ​ແຂງ 23 ສະຫາຍ, ກາງ 8 ສະຫາຍ ບໍ່ໄດ້ຈັດປະເພດ 1 ສະຫາຍ ຍອ້ນຍົກຍ້າຍເຂົ້າມາໃໝ່;
* ສະມາຊິກຊາວ​ໜຸ່ມ 14 ສະຫາຍ ເປັນຍິງທັງໝົດ, ປະ​ເພດ ​ແຂງ 9 ສະຫາຍ, ກາງ 5 ສະຫາຍ.
* ສະມາຊິກ ກໍາມະບານ 28 ສະຫາຍ ເປັນຍິງ 27 ສະຫາຍ, ປະ​ເພດ ​ແຂ​ງ 22 ສະຫາຍ, ກາງ 5 ສະຫາຍ, ບໍ່ໄດ້ຈັດປະເພດ 1 ສະຫາຍ ຍອ້ນຍົກຍ້າຍເຂົ້າມາໃໝ່;
* ປັບປຸງພາຍໃນພັກໃຫ້ເຂັ້ມແຂງ ຊຶ່ງສະແດງອອກຄຸນນະພາບສະມາຊິກພັກ ປະ​ເພດແຂງ 17 ສະຫາຍ, ບໍ່ໄດ້ຈັດປະເພດ 1 ສະຫາຍ ຍອ້ນຍົກຍ້າຍເຂົ້າມາໃໝ່.
* ສະມາຊິກສະຫະພັນແມ່ຍິງຢູ່ຂະແໜງການ, ກົມກອງ, ຮາກຖານບ້ານກໍ່ໄດ້ຮັບການພັດທະນາແນວຄິດ, ຄວາມຮູ້ ຄວາມສາມາດ ຈຶ່ງເຮັດໃຫ້ຈໍານວນການນໍາເພດຍິງຢູ່ການ​ຈັດ​ຕັ້ງ​ບ້ານເຜີ່ມຂຶ້ນ,
* ທົ່ວແຂວງມີການຈັດຕັ້ງສະຫະພັນແມ່ຍິງຄື: ໜ່ວຍອອ້ມຂ້າງສໍານັກງານ, ກົມກອງ 258 ໜ່ວຍ, ຂັັ້ນບ້ານມີ 737 ບ້ານ, ສະມາຊິກທັງໝົດ 88.900 ສະຫາຍ.

ສິ່ງ​ທີ່ພົ້ນ​ເດັ່ນ​ແມ່ນ​ຂະບວນແຂ່ງຂັນ 3 ດີ ໄດ້ກາຍເປັນຂະບວນຟົດຟື້ນ, ທົ່ວ​ແຂວງມີ​ສະມາຊິກ​ສະຫະພັນ​ແມ່ຍິງ 3 ດີ ທັງ​ໝົດ 37.037 ສະຫາຍ, ​ໜ່ວຍ​ສະຫະພັນ​ແມ່ຍິງ 3 ດີ ຈໍານວນ 203 ໜ່ວຍ, ບ້ານ​ສະຫະພັນ​ແມ່ຍິງ 3 ດີ ​ໄດ້ 502 ບ້ານ ​ແລະ​ເມືອງ​ສະຫະພັນ​ແມ່ຍິງ 3 ດີ​ ​ຈໍານວນ 9 ​ເມືອງ.

1. ***ການ​ຕີ​ລາຄາ​ແບບ​ແຜນ​ນໍາພາ ​ແລະ​ວິທີ​ເຮັດ​ວຽກ​ຂອງ​ຄະນະ​ໜ່ວຍ​ພັກ:***

ການນໍາພາ​ຂອງ​ຄະນໜ່ວຍ​ພັກ​ເວລາໃດກໍ່ເອົາໃຈໃສ່ປະຕິບັດ​ຕາມ​ຫລັກການ​ລວມສູນ​ປະຊາທິປະ​ໄຕ, ນໍາພາ​ເປັນ​ໝູ່​ຄະນະ, ບຸກຄົນ​ຮັບຜິດຊອບ, ນໍາພາຮ່ວມຊີວິດ ຕໍານິກໍ່ສ້າງພາຍໃນພັກ, ມີ​ການ​ຕິດ ຕາມ ກວດກາ​ວຽກ​ງານ, ​ສະຫລຸບລາຍ​ງານ ແລະສົ່ງ​ເງິນ​ບໍາລຸງ​ພັກ​ໃຫ້​ຄະນະ​ພັກ​ຂັ້ນ​ເທິງ​ເປັນ​ປົກກະຕິ. ໄດ້ແຈກຢາຍສະມາຊິກພັກນໍາພາຂະແໜງການ ແລະົອງການຈັດຕັ້ງມະຫາຊົນ​ຢ່າງ​ທົ່ວ​ເຖິງ.

1. ***ການ​ຕີ​ລາຄາ​ສະພາບ​ຄຸນ​ທາດ​ການ​ເມືອງ, ຄຸນສົມບັດ​ສິນ​ທໍາ​ປະຕິວັດ ​ແລະ​ອື່ນໆ:***

ຄະນະ​ໜ່ວຍ​ພັກ​ໄດ້​ຕັ້ງໜ້າ​ສຶກສາ​ອົບຮົມ​ການ​ເມືອງ ​ແນວ​ຄິດ​ໃຫ້​ສະມາຊິກ​ພັກ, ພະນັກງານ-ລັດຖະກອນຢ່າງ​ຕໍ່​ເນື່ອງ, ນໍາ​ເອົາເນື້ອ​ໃນ​ຂໍ້ຫ້າມ​ຂອງ​ສະມາຊິກ​ພັກ, ກົດໝາຍ​ຕ້ານ​ການ​ສໍ້​ລາດ​ບັງ​ຫລວງ, ​ເອກະສານ​ຄຸນສົມບັດ​ສິນ​ທໍາ​ປະຕິວັດ ​ແລະ​ແບບ​ແຜນການ​ດໍາລົງ​ຊີວິດ​ຂອງ​ທ່ານ​ຜູ້​ນໍາ ມາ​ເຜີຍ​ແຜ່, ທົບ​ທວນ​ໃຫ້​ສະມາຊິກ​ພັກ, ພະນັກງານ-ລັດຖະກອນ ຈາກ​ນັ້ນຈຶ່ງ​ເຮັດ​ໃຫ້​​ສ່ວນ​ຫລາຍ​ມີ​ແນວ​ຄິດ​ປະຢັດ​ມັດທະຍັດ, ພາຍ​ໃນ​ກົມ​ກອງ​ມີ​ຄວາມ​ສະຫງົບ, ​ແຜນການ​ວຽກງານ​ທີ່​ວາງ​ໄວ້​ຖືກ​ຈັດ​ຕັ້ງ​ປະຕິບັດ ​ແລະ​ມີປະສິດທິ​ຜົນ​ດີ​ຂຶ້ນ​; ຊຶ່ງສະແດງອອກໃນພຶດຕິກໍາຕົວຈິງຄື:

* ສະມາຊິກພັກ, ພະນັກງານ-ລັດຖະກອນມີຄວາມເປັນເອກະພາບກັບການຊີ້ນໍາໆພາຂອງພັກ, ຕັດສິນໃຈເຮັດໜ້າທີ່ໆໄດ້ຮັບມອບໝາຍ, ໂດຍລວມແລ້ວທຸກຄົນມີຄວາມຊື່ສັດບໍລິສຸດ, ມີສະຕິຕອບຕ້ານກົນອຸບາຍຂອງພວກສັດຕູ. ທຸກຄົນຍັງຮັກສາໄດ້ຄຸນທາດການເມືອງທີ່ໜັກແໜ້ນ, ມີຄຸນສົມບັດສິນທໍາປະຕິວັດ, ມີຄວາມສາມັກຄີຊ່ວຍເຫລືອຊຶ່ງກັນ ແລະກັນ. ແຕ່ລະຄົນເປັນເຈົ້າການສ້າງເສດຖະກິດຄອບຄົວປັບປຸງຊີວິດການເປັນຢູ່ ເພືອ່ປະກອບສ່ວນຈັດຕັ້ງຜັນຂະຫຍາຍແຜນລຶບລ້າງຄວາມທຸກຈົນຂອງແຂວງວາງອອກ. ສິ່ງທີ່ພົ້ນເດ່ັນແມ່ນພະນັກງານມີຄວາມຕື່ນຕົວສູງຫັນລົງຮາກຖານ ເກັບກໍາຄວາມມຸ້ງຫວັງຂອງຂອງເອື້ອຍນອ້ງແມ່ຍິງບັນດາເຜົ່າ, ທ່າແຮງຂອງທອ້ງຖິ່ນມາຄົ້ນຄວ້າວາງແຜນ, ຊອກຫາແຫລ່ງທຶນມາສົ່ງເສີມ ແລະພັດທະນາໃຫ້ມີຊີວິດການເປັນຢູ່ດີຂຶ້ນ ແລະຍົກສູງບົດບາດຂອງແມ່ຍິງໃຫ້ນັບມື້ນັບສູງຂຶ້ນ.

1. ***ບົດຮຽນ​ການ​ຊີ້​ນໍາໆ​ພາ​ທີ່​ຄວນ​ສືບ​ຕໍ່​ເສີມ​ຂະຫຍາຍ ​ແລະ​ອັນ​ທີ່​ຄວນ​ໄດ້​ເອົາ​ໃຈໃສ່​ດັດ​ແປງ​ແກ້​ໄຂ​ໃນ​ຕໍ່ໜ້າ:***

ຈາກບົດຮຽນ ແລະຜົນງານທີ່ຍາດມາໄດ້ໄລຍະຜ່ານມາ; ຄະນະໜ່ວຍພັກພວກເຮົາຈະສືບຕໍ່ຊີ້ນໍາໆພາເປັນຕົ້ນແມ່ນຄວາມເປັນເອກະພາບພາຍໃນໝູ່ຄະນະ, ບັນດາຜົນງານທາງດ້ານວິຊາສະເພາະ ແລະການເຕີບໃຫຍ່ຂະຫຍາຍຕົວຂອງການຈັດຕັ້ງສະຫະພັນແມ່ຍິງ.

ເຜີ່ມທະວີປັບປຸງແກ້ໄຂດ້ານອອ່ນ, ຂໍ້ຄົງຄ້າງເຊັ່ນ:

1. ຄະນະ​ໜ່ວຍ​ພັກ​ຕອ້ງ​ເຜີ່​ມທະວີ​ການ​ຄົ້ນຄວ້າ, ຮໍ່າຮຽນ​, ກໍາ​ແໜ້ນແນວທາງ ນະ​ໂຍບາຍ​ຂອງ​ພັກ, ລະບຽບ​ກົດໝາຍ​ຂອງ​ລັດ ​ແລະ​ນິຕິກໍາ​ຕ່າງໆ ​ເພື່ືອຈັດ​ຕັ້ງ​ຜັນ​ຂະຫຍາຍ​ໃຫ້​ສອດ​ຄອ່ງ.
2. ເອົາ​ໃຈ​ໃສ່​ປຶກສາ​ຫາລື​ພາຍ​ໃນ​ຄະນະພັກ ​ເພື​ອ່ຊອກ​ຫາ​ວິທີ​ທາງ, ຮູບ​ແບບ​ສຶກສາ​ອົບຮົມ​ການ​ເມືອງ​​ແນວຄິດ​ໃຫ້​ແກ່​ສະມາຊິກ​ພັກ, ພະນັກງານ​-ລັດຖະກອນ​ໃຫ້​ຍົກ​ສູງ​ສະຕິຊາດ ກໍ່​ຄື​ສະຕິ​ລະວັງ​ຕົວ​ຕ້ານ​ກົນອຸບາຍ​ຫັນປ່ຽນ​ໂດຍ​ສັນຕິ​ຂອງ​ພວກ​ສັດຕູ, ປູກ​ຈິດ​ສໍານຶກ​ໃນ​ການ​ປະຢັດ​ມັດທະຍັດ, ​ແບບ​ແຜນການ​ດໍາລົງ​ຊີວິດ, ຄວາມ​ເປັນ​ເຈົ້າ​ການ​ເຮັດ​ໜ້າ​ທີ່​ວຽກງານ​ຂອງ​ແຕ່ລະ ຄົນ.​ ​ແກ້​ໄຂ​ປະກົດ​ການ​ຫຍໍ້​ທໍ້​ທີ່​ເກີດ​ຂຶ້ນ​ໃນ​ໝູ່​ພະນັກງານຈໍານວນ​ຍົກສູງສະຕິເຄົາລົບລະບຽບການປະຈໍາການໃຫ້ເປັນປົກກະຕິ ຮັບປະກັນໂມງເວລາ, ຊຸກຍູ້, ປຸກລະດົມຄວາມຕື່ນຕົວ, ການໃຊ້ຫົວຄິດປະດິດສ້າງຄົ້ນຄວ້າ​ເຮັດ​ໜ້າທີ່ໃຫ້ຕອບສະໜອງກັບຄວາມຮຽກຮອ້ງຕອ້ງການຂອງໜ້າທີ່ການເມືອງໄລຍະໃໝ່ກໍ່ຄືຕອບສະໜອງກັບພາລະບົດບາດຂອງຂະແໜງການກົມກອງ, ​ໃນໄລຍະເສດຖະກິດມີຄວາມຫຍຸ້ງຍາກຄະນະພັກພວກເຮົາຈະເຜີ່ມທະວີການສຶກສາອົບຮົມແນວຄິດປະຢັດມັດທະຍັດ, ໃຊ້ຈ່າຍມີເຫດມີຜົນ ຫລີກເວັ້ນການແຊວ​ເກີ​ນຂອບ​ເຂດ.

* ນໍາພາ​ຮ່ວມ​ຊີວິດ​ພັກ, ຮ່ວມ​ຊີວິດ​ອົງການ​ຈັດ​ຕັ້ງ​ມະຫາຊົນ, ຮ່ວມ​ຊີວິດ​ຂະ​ແໜງ​ການ​ໃຫ້​ເປັນ​ປົກກະຕິ, ມີ​ເນື້ຶອ​ໃນ​ໜັກ​ແໜ້ນ, ​ເຫັນ​ມີ​ບັນຫາ​ກໍ່​ຕັ້ງໜ້າ​ແກ້​ໄຂທັນ​ກັບ​ເວລາ.
* ຖື​ເອົາ​ການ​ຕິດຕາມ ກວດກາ​ເປັນວຽກງານຕົ້ນຕໍ ເພືອ່​ປັບປຸງປົວແປງ​ການຈັດ​ຕັ້ງ, ​ບຸກຄົນ, ມີ​ການ​ສອ່ງ​ແສງ​ລາຍ​ງານ​, ຂໍ​ທິດ​ຊີ້​ນໍາ​ຈາກ​ຂັ້ນ​ເທິງ​ເປັນ​ປົກກະຕິ.

ຜ່ານການ​ຊີ້​ນໍາໆ​ພາວຽກງານ​ຂອງ​ພວກ​ຂ້າພະ​ເຈົ້າ​ໄລຍະ​ຜ່ານ​ມາ ​​ໄດ້ເກີດ​ມີ​ຜົນງານ​ທີ່​ພົ້ນ​ເດ່ັນ ​ແລະ​ບາງ​ວຽກ​ງານ​ທີ່​ຕອ້ງ​ເອົາ​ໃຈ​ໃສ່​ປັບປຸງ​ແກ້​ໄຂ​ທີ່​ກ່າວ​ມາ​ນັ້ນ ມາ​ຮອດ​ປະຈຸ​ບັນ​ກໍ່​ໄດ້​ສິ້ນ​ສຸດ​ພາລະ​ໜ້າ​ທີ່​ຂອງ​ຕົນ​ແລ້ວ. ສະ​ນັ້ນ ຈຶ່ງ​ຂໍ​ລາ​ໜ້າ​ທີ່ ​ແລະ​ສະ​ເໜີ​ໃຫ້​ກອງ​ປະຊຸມ​ຄົ້ນຄວ້າ​ຄັດ​ເລືອກ​ເອົາ​ຄະນະ​ໜ່ວຍ​ພັກ​ຊຸດ​ໃໝ່ ​ເພື​ອ່ສືບ​ຕໍ່​ຊີ້​ນໍາໆ​ພາ​ຈັດ​ຕັ້ງ​ປະຕິບັດ​ມະຕິ​ກອງ​ປະຊຸມ​ໃຫຍ່​ຄັ້ງ​ນີ້​ໃຫ້​ປະກົດ​ຜົນ​ເປັນ​ຈິງ

*ຂໍ​ຂອບ​ໃຈ*